google/wiki40b huggingface dataset:
Meeting with the G-Man+

Τραγούδια

1. Continental OP (Gallagher) - 6:53

2. Moonchild (Gallagher) - 5:57

3. Mean Desposition (Gallagher) - 9:03

4. The Loop (Gallagher) - 5:45

5. Don't Start Me Talkin' (Gallagher) - 7:07

6. She Moved Through the Fair (traditional arr. Gallagher) - 1:07

7. Out On the Western Plain (Lead Belly) - 3:58

8. William of Green (traditional arr. Gallagher) - 1:36

9. Mercy River / Amazing Grace (Newton) - 2:18

10. Walking Blues (Johnson) - 5:01

11. Don't Think Twice It's Alright (Dylan) - 2:35

12. Ghost Blues (Gallagher) - 7:14

13. Messin' with the Kid (Wells) - 6:52

14. La Bamba (traditional arr. Valens) - 5:12
Διονύσης Λέντερης

Βιογραφία

Γεννήθηκε το 1936 στο Βαρθολομιό Ηλείας. Πρωτοείδε Καραγκιόζη σε ηλικία οκτώ ετών από τον σπουδαίο Ντίνο Θεοδωρόπουλο, κοντά στον οποίο μαθήτευσε στην ηλικία των δεκαπέντε ετών για έναν χρόνο. Συνέχισε την μαθητεία του κοντά στον Βασίλαρο, επί δύο χρόνια, ενώ θεωρούσε δε τον Βασίλαρο τον μεγαλύτερο καραγκιοζοπαίκτη όλων των εποχών. Η μαθητεία του Διονύση ολοκληρώνεται κοντά στον Αντώναρο, του οποίου ήταν το δεξί χέρι από το 1954 ως το 1958, οπότε και έστησε τον δικό του μπερντέ. Το 1973 έχασε σε τροχαίο ατύχημα το αριστερό του πόδι, με αποτέλεσμα να υποχρεωθεί να απομακρυνθεί από τον Καραγκιόζη για πέντε χρόνια. Το 1978 ξαναμπήκε στον χώρο του θεάτρου σκιών, αναζητώντας πλέον κάποιον μόνιμο χώρο, λόγω του κινητικού του προβλήματος. Αυτό έγινε πραγματικότητα το 1991, όταν ξεκίνησε η συνεργασία του με τον Δήμο Λουτρακίου. Κάθε καλοκαίρι μέχρι τον θάνατο του, την Μεγάλη Δευτέρα του 2001, ψυχαγωγούσε καθημερινά τους θαμώνες του θεάτρου, παρουσιάζοντας μεγάλο μέρος του ρεπερτορίου του θεάτρου σκιών. Λίγο αργότερα άρχισε να εργάζεται και στην τηλεόραση, στο κανάλι HIGH TV σε δύο σαιζόν (1994-1995 και 2000). Καρπός αυτής της συνεργασίας ήταν 120 μονόωρες παραστάσεις, οι οποίες εξακολουθούν να παίζονται μέχρι σήμερα, ενώ αρκετές έχουν κυκλοφορήσει και σε DVD από την Leon Film. Επίσης συμμετείχε στην τηλεοπτική παραγωγή της ΕΡΤ Και μιλάει...και λαλάει, όπου ερμήνευσε τις ημίωρες παραστάσεις Τα καλλιστεία του Καραγκιόζη και Ο τρομερός κουρσάρος.

Έργα του Διονύση Λέντερη

Εκτός από σημαντικό μέρος του κλασσικού ρεπερτορίου, το οποίο ερμήνευε, ο Διονύσης έγραψε και δικά του έργα, μεταξύ άλλων η κωμωδία Ο κορμός του δέντρου και τα έργα μυστηρίου Το στοιχειωμένο σπίτι και Ο τρομερός λυκάνθρωπος. Όλα τα προαναφερόμενα έργα ερμηνεύτηκαν από τον ίδιο στο HIGH TV το 2000.

Συνεργάτες και μαθητές

Ο Διονύσης είχε συνήθως βοηθό την γυναίκα του, Άννα Λέντερη. Επίσης μαθήτευσαν κοντά του ο Τάσσος Γεωργίου, ο οποίος και τον διαδέχτηκε στο HIGH TV το 2006 και το 2010 στο θερινό θέατρο του Λουτρακίου, και ο Αντώνης Παντιώρας.
Αλέξανδρος Μαγνήτης

Ο Αλέξανδρος Μαγνήτης ήταν ποιητής επίγραμμα του οποίου διασώθηκε στην Παλατινή Ανθολογία (αναθηματικό επίγραμμα VI 182) με τον τίτλο «Αλεξάνδρου Μαγνήτου». Το ίδιο επίγραμμα διασώθηκε και στην Ανθολογία του Πλανούδη, στο δέκατο πέμπτο τόμο του έκτου βιβλίου της (L.6, T.15, E.10). Σύμφωνα με τον D.L.Page αν και στο επίγραμμά του δεν υπάρχουν άμεσες πληροφορίες που να βοηθούν στην χρονολόγησή του, το θέμα και το ύφος του επιγράμματος υποδεικνύουν ότι ο Αλέξανδρος το συνέθεσε κατά την περίοδο του Στεφάνου του Φιλίππου του Θεσσαλονικέως, (90 π.Χ. - 40 μ.Χ.) και συγκεκριμένα προς το τέλος της περιόδου αυτής. Το συγκεκριμένο επίγραμμα είναι ένα από τα 15 επιγράμματα που υπάρχουν στην Ελληνική Ανθολογία, με κοινό θέμα, την αφιέρωση στον Πάνα των εργαλείων της τέχνης τους από τρία αδέλφια, τον Πίγρητα, τον Δάμιδα και τον Κλείτορα, έναν κυνηγό πουλιών, έναν κυνηγό αγριμιών και έναν ψαρά.
Paraguayos, República o Muerte

To Paraguayos, República o Muerte είναι ο εθνικός ύμνος της Παραγουάης. Οι στίχοι γράφτηκαν από τον Φρανσίσκο Ακούνια ντε Φιγκουερόα (Francisco Acuña de Figueroa), ο οποίος έγραψε επίσης τον εθνικό ύμνο της Ουρουγουάης, Orientales, la Patria o la tumba. Ο ύμνος ολοκληρώθηκε επίσημα από τον Φιγκουερόα στις 20 Μαΐου του 1846.
Είναι ασαφές ποιος έγραψε τη μουσική. Το σίγουρο είναι ότι το 1933 η τελική έκδοση του ύμνου ενορχηστρώθηκε εκ νέου και αναπτύχθηκε από τον Ρεμπέρτο Χιμένες.
Βιτόρια Αλεότι

Βιογραφία

Η Βιτόρια ξεκίνησε ως παιδί ("τέσσερα με πέντε χρονών"), τη μελέτη της μουσικής, παρακολουθώντας τα μαθήματα του πρεσβύτερου δασκάλου Alessandro Milleville και, αργότερα, του Ercole Pasquini, οι οποίοι δίδαξαν την μεγαλύτερη αδελφή της. Ο πατέρας της, ο αρχιτέκτονας της Φερράρα Giovan Battista Aleotti, υποστηρίζει ότι σπούδασε τουλάχιστον δύο χρόνια, μέχρις ότου ο δάσκαλος της συμβούλευσε να συνεχίσει τις μουσικές της σπουδές στο μοναστήρι Σαν Βίτο της Φερράρα, φημισμένο για την άριστη μουσική του. Η Βιττόρια μπήκε στο μοναστήρι στην ηλικία των 14 ετών, και ο πατέρας της έλαβε για εκείνη από τον Battista Guarini κάποια μαδριγάλια προς μελοποίηση ,που αργότερα έδωσε στον κόμη του Ζαφώ. O Κόμης τα εκτύπωσε στη Βενετία το 1593 στον εκδότη Giacomo Vincenti με τον τίτλο Ghirlanda de madrigali a quatro voci και τα αφιέρωσε στον Ippolito Bentivoglio.
Εκτός από το ενετική έκδοση, με το όνομα Vittoria, ακόμη και ένα μαδριγάλιο με πέντε φωνές (Οι χλωμές βιολέτες), εκτυπώθηκε στον Κήπο Μουσικών της Φερράρα  το 1591, μια μουσική συλλογή από διάφορους συγγραφείς, συμπεριλαμβανομένων των Alessandro Milleville και Ercole Pasquini.
Μερικοί μελετητές έχουν κάνει την υπόθεση ότι η Ραφαέλα Αλεότι, που πιστεύεται ότι είναι η μεγαλύτερη αδελφή της, ήταν όντως το ίδιο πρόσωπο (το οποίο άλλαξε το όνομα κατόπιν εντολής), δεδομένου ότι ούτε στο μοναστήρι του Σαν Βιτό, ή αλλού, υπάρχουν έγγραφα που σχετίζονται με τη Βιτόρια, ενώ η Ραφαέλα ήταν ηγουμένη του μοναστηριού, και είχε μεγάλη φήμη ως οργανίστας και "γνώστης της μουσικής". Επίσης, η διαθήκη του πατέρα της, που γράφτηκε το 1631, απευθύνεται στη Ραφαέλα και όχι στη Βιτόρια, ωστόσο, δεν υπάρχουν πειστικά αποδεικτικά στοιχεία που να επιβεβαιώνουν αυτή την υπόθεση. Η αφιέρωση στην επιγραφή, η Γιρλάντα του 1593, γραμμένη από τον Giovan Battista Aleotti, είναι η πιο έγκυρη , αν και ασαφής πηγή, από την οποία προέρχονται πληροφορίες σχετικά με την μουσικό. Μεταξύ άλλων, ο ίδιος δηλώνει ότι από τις πέντε κόρες του, η μεγαλύτερη είχε κλίση προς τη θρησκευτική ζωή και σπούδασε μουσική, και ότι η Βιτόρια έμαθε από τα μαθήματα που δόθηκαν στη πρώτη. Δυστυχώς, ο Battista δεν λέει το όνομα της μεγαλύτερης κόρης του, αλλά τα λόγια του υποστηρίζουν την διάκριση δύο ξεχωριστών αδελφών. (βλ. μεταγραφή και αντίγραφο στην υποσημείωση ).
Μητροπολίτης Σμύρνης Βαρθολομαίος Σαμαράς

Βιογραφικά Στοιχεία

Ολοκλήρωσε τις εγκύκλιες σπουδές του στο Πρότυπο Κλασικό Λύκειο Βόλου το 1990. Σπούδασε στο Τμήμα Φιλολογίας της Φιλοσοφικής Σχολής του Αριστοτελείου Πανεπιστημίου Θεσσαλονίκης και ειδικότερα στον Τομέα Κλασικών Σπουδών του ως άνω Τμήματος. Ακολούθως φοίτησε στο Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης.
Το 1995 χειροτονήθηκε διάκονος και το 1996 πρεσβύτερος από τον τότε Μητροπολίτη Σεβαστείας Δημήτριο (σήμερα Μητροπολίτης Γέρων Πριγκηποννήσων) και διηκόνησε έως το 2002 στην Ιερά Μητρόπολη Βεροίας, Ναούσης και Καμπανίας ως προϊστάμενος του Μητροπολιτικού Ναού της Μεταμορφώσεως του Σωτήρος στην πόλης της Νάουσας και υπεύθυνος διαφόρων τομέων της διακονίας της Μητροπόλεως.
Το 2002 προσελήφθη στην Πατριαρχική Αυλή, αναλαμβάνοντας καθήκοντα παρά την Αρχιγραμματεία της Αγίας και Ιεράς Συνόδου και ως Γραμματέας διαφόρων Συνοδικών Επιτροπών. Το 2005 διωρίσθη Υπογραμματεύων και το 2011 Αρχιγραμματεύς της Αγίας και Ιεράς Συνόδου του Οικουμενικού Πατριαρχείου, θέση την οποία διατήρησε έως της εκλογής του.
Στις 29 Αυγούστου 2016, εξελέγη ομόφωνα από την Αγία και Ιερά Σύνοδο του Οικουμενικού Πατριαρχείου (μετά από εισήγηση του Οικουμενικού Πατριάρχου Βαρθολομαίου), Μητροπολίτης Σμύρνης. Μάλιστα η εκλογή Μητροπολίτου Σμύρνης, έγινε για πρώτη φορά μετά την Μικρασιατική Καταστροφή του 1922. Την Κυριακή 11 Σεπτεμβρίου στον Πατριαρχικό Ναό του Αγίου Γεωργίου, πραγματοποιήθηκε η χειροτονία του νέου Μητροπολίτη Σμύρνης, την οποία τέλεσε ο Οικουμενικός Πατριάρχης κ. Βαρθολομαίος, παρουσία μεγάλου αριθμού Ιεραρχών του Οικουμενικού Πατριαρχείου και πλήθους πιστών. Η ιστορική Ενθρόνιση του νέου Μητροπολίτου έγινε το Σάββατο 24 Σεπτεμβρίου 2016, παρουσία του Οικουμενικού Πατριάρχου Βαρθολομαίου, στον Ιερό Ναό Αγίου Βουκόλου Σμύρνης.
Τυγχάνει πρόεδρος του Διοικητικού Συμβουλίου του εν Αθήναις Ιδρύματος Υποστηρίξεως του Οικουμενικού Πατριαρχείου και της ΜΚΟ OECUMENICA, ενώ μετέχει διαφόρων εκκλησιαστικών αποστολών, ιδιαιτέρως δε διορθοδόξου χαρακτήρος.
Πολιορκία της Πάτρας (1205)

Η εξέλιξη της μάχης

Κατά μία εκδοχή όταν η Κωνσταντινούπολη καταλήφθηκε από τους σταυροφόρους στην Μεθώνη βρισκόταν ο Γοδεφρείδος Βιλλαρδουίνος όπου κατευθυνόμενος στα Ιεροσόλυμα λόγω κακοκαιρίας είχε προσαράξει το πλοίο του και το επισκεύαζε. Εκεί μαθαίνει την κατάληψη της πόλης και πρώτη του σκέψη ήταν ξεκινήσει για την πόλη αλλά κάποιος Έλληνας πρόκριτος τον έπεισε να ξεκινήσει την κατάληψη εδαφών στην Πελοπόννησο, όπως κι έγινε. Ο Βιλλαρδουίνος άρχισε να καταλαμβάνει πόλεις και χωριά κατευθυνόμενος προς την Πάτρα. 
Κατά το Ελληνικόν χρονικόν το γεγονός δεν ήταν τυχαίο αλλά ο Γοδεφρείδος Βιλλαρδουίνος ξεκίνησε με πλοία και στρατό για την κατάκτηση εδαφών στην Πελοπόννησο.
Τον Απρίλιο του 1205  στην πόλη της Πάτρας επικρατούσε ανησυχία μεγάλη, συνεχώς έρχονται ειδήσεις ότι πλησιάζουν ο Φράγκικος στρατός, γίνονταν συγκεντρώσεις από τον λαό στις αυλές των προυχόντων και ετοιμάζονταν για να προβάλλουν αντίσταση. Την 1η Μαΐου 1205 αποβιβάστηκαν φράγκικα στρατεύματα στην Αχαγιά κι έστησαν εκεί στρατόπεδο, κυρίως Γάλλοι από την Βουργουνδία. Στην Πάτρα ο λαός κλείστηκε στην πόλη και στο κάστρο περιμένοντας τους Φράγκους ενώ κατασκευάστηκαν κι χαρακώματα για  ενίσχυση της άμυνας. 
Στις 4 Μαΐου οι Φράγκοι φτάνουν έξω από τα τείχη της Πάτρας έχοντας μαζί τους πολιορκητικές μηχανές και καταπέλτες. Η πρώτη γραμμή άμυνας ήταν στον Άγιο Ανδρέα όπου είχαν κατασκευαστεί και χαρακώματα αλλά οι Φράγκοι έτρεψαν σε φυγή τους Έλληνες που δεν μπορούσαν να αντιμετωπίσουν τους καταπέλτες και την ορμή των Φράγκων. Οι υποχωρούντες Έλληνες μπήκαν και κλείστηκαν στην πόλη όπου όμως μετά από λίγο η πόλη έπεσε με έφοδο των φράγκων και η άμυνα επικεντρώθηκε στο φρούριο της που πρόβαλε ακόμα αντίσταση μεγάλη. Οι πολιορκημένοι βλέποντας όμως τους καταπέλτες να γκρεμίζουν τα τείχη ζήτησαν ανακωχή όπως κι έγινε, έδωσαν το φρούριο στους Φράγκους κι επέστρεψαν στην πόλη κρατώντας τις περιουσίες τους. Ο Σταμπλίτης διόρθωσε τα τείχη από τις ζημιές που είχαν πάθει, άφησε φρουρά στην πόλη και έφυγε για την Κάτω Αχαία.
Διοργανώσεις Ε.Π.Σ. Ηλείας 2011–12

Α1 Κατηγορία

Στην Α1 κατηγορία μετείχαν 16 ηλειακές ομάδες.Πρωταθλήτρια αναδείχθηκε η Δόξα Νέας Μανολάδας, μετά από αγώνα μπαράζ με τον ΠΑΟ Βάρδας. Η πρωταθλήτρια ομάδα προβιβάστηκε στη Δ' Εθνική, αφού κατέλαβε την 1η θέση στα μπαράζ ανόδου. Υποβιβάστκαν στην Α2 ο Ήφαιστος Βουνάργου, ο Αλφειός Επιταλίου και μετά από αγώνα μπαράζ ο Αχιλλέας Νεοχωρίου (που ηττήθηκε από τον Ηλειακό Λεχαινών).

Γ κατηγορία

Στην Γ κατηγορία μετείχαν μετείχαν 17 ομάδες χωρισμένες σε δύο ομίλους.
Βαλδελακαλθάδα

Όνομα

Το όνομα της Βαλδελακαλθάδας είναι μία σύνθεση του λόγου val, αποκοπή του valle, που σημαίνει “κοιλάδα” και του λόγου calzada “οδός”: Val-de-la-Calzada Kοιλάδα-της-Oδού. Ονομάζεται Βαλδελακαλθάδα επειδή το χωριό είναι κοντά στην αρχαική ρωμαϊκή οδό που ένωνε Olissipo με Emerita Augusta, στην κοιλάδα του ποταμού Γουαδιάνας.
Windows NT 3.51

Χαρακτηριστικά

Νέα χαρακτηριστικά που παρουσιάστηκαν στα Windows NT 3.51 είναι υποστήριξη PCMCIA, συμπίεση αρχείων NTFS, ένα αντικατάστατο WinLogon, 3D support σε OpenGL, επίμονες διαδρομές IP κατά την χρησιμοποίηση του TCP/IP, αυτόματη εμφάνιση των περιγραφών κειμένου, όταν ο δείκτης του ποντικιού τοποθετείται σε κουμπιά της γραμμής εργαλείων ("tooltips") και υποστήριξη για συχνές ρυθμίσεις των Windows 95.
Τα Windows NT 3.51 είναι επίσης εύκολα σε θέση για να εκτελέσουν εφαρμογές Win32 τα οποία σχεδιάστηκαν για τα Windows 95. Οι τελευταίες εφαρμογές 32-bit δεν θα δουλέψουν, καθώς οι προγραμματιστές έχουν εμποδίσει την εφαρμογή να τρέχει σε παλιότερες εκδόσεις των Windows από τα Windows 98, καθώς επίσης κάποιες εφαρμογές δεν δουλεύουν σωστά με το παλιότερο περιβάλλον των Windows NT 3.51. Παρόλα αυτά, η Microsoft στις κυκλοφορίες των εφαρμογών τους εμπόδισαν το πρόβλημα, κυκλοφορώντας εκδόσεις 32-bit του Microsoft Office πάνω στο Office 97 SR2b, αλλά στηριζόμενα επάνω στην τεχνολογία 16-bit του Internet Explorer, ίσως γιατί οι εκδόσεις 32-bit του Internet Explorer 4.0 και αργότερα ενοποιούσαν με την επιφάνεια εργασίας των Windows 95, ενώ τα Windows NT 3.51 ακόμα είχαν την επιφάνεια εργασίας των Windows 3.1. Έπειτα, εκδόσεις πάνω από το Internet Explorer 5.0, αλλά όχι αργότερες εκδόσεις 5.x παρουσιάστηκαν. Ωστόσο, η σουίτα ίντερνετ ανοιχτής πηγής SeaMonkey, μια συνέχεια του Mozilla, υποστηρίζει αυτήν την έκδοση των Windows. Η έκδοση 1.1.17 μπορεί να λειτουργήσει σωστά, ενώ η έκδοση 1.1.19 από τις 16 Μαρτίου του 2010 απαιτεί λίγες αναβαθμίσεις στο κύριο αρχείο για να δουλέψει χωρίς τον συμβιβασμό στην ασφάλεια περιήγησης.

NewShell

Στις 26 Μαΐου του 1995, η Microsoft κυκλοφόρησε μια πειραματική έκδοση ενός κελύφους ανανέωσης, με όνομα Shell Technology Preview, και αναφερόμενο ανεπίσημα ως NewShell. Αυτή ήταν η πρώτη ενσάρκωση του νέου γραφικού περιβάλλοντος των Windows με την γραμμή εργασιών και το μενού Έναρξης. Σχεδιάστηκε για να αντικαταστήσει το κέλυφος των Windows 3.x με το Διαχειριστή Προγράμματος/Αρχείων και γραφικό περιβάλλον βασισμένο στο Windows Explorer. Η κυκλοφορία αυτή παρείχε παρόμοιες ικανότητες με αυτές του κελύφους του Windows Chicago (κωδικό όνομα των Windows 95) κατά τις αργότερες φάσεις beta, αλλά φαίνεται ότι ήταν τίποτα παρά μόνο μια πειραματική κυκλοφορία. Υπήρχε μια δεύτερη κυκλοφορία του Shell Technology Preview, με το όνομα Shell Technology Preview Update και ήταν διαθέσιμο για χρήστες MSDN και CompuServe στις 8 Αυγούστου του 1995. Και οι δύο εκδόσεις είχαν builds του Windows Explorer στο 3.51.1053.1. Το Shell Technology Preview ποτέ δεν δέχτηκε μία τελική κυκλοφορία πάνω από τα Windows NT 3.51. Το πρόγραμμα μετακινήθηκε στην ομάδα ανάπτυξης του Windows Cairo όπου τελικά ολοκλήρωσαν τον σχεδιασμό του νέου κελύφους στον κώδικα NT με την κυκλοφορία των Windows NT 4.0 τον Ιούλιο του 1996.
Βολταïκή στήλη

Η βολταϊκή στήλη ήταν η πρώτη ηλεκτρική μπαταρία που θα μπορούσε να παρέχει συνεχώς ηλεκτρικό ρεύμα σε ένα κύκλωμα. Εφευρέθηκε από τον Ιταλό φυσικό Αλεσάντρο Βόλτα, ο οποίος δημοσίευσε τα πειράματά του το 1799. Η βολταϊκή στήλη επέτρεψε τότε μια γρήγορη σειρά άλλων ανακαλύψεων συμπεριλαμβανομένης της ηλεκτρικής αποσύνθεσης του νερού σε οξυγόνο και υδρογόνο από τους Ουίλιαμ Νίκολσον και Άντονι Καρλάιλ (1800). Επίσης, οδήγησε στην ανακάλυψη ή απομόνωση των ακόλουθων χημικών στοιχείων: νάτριο (1807), κάλιο (1807), ασβέστιο (1808), βόριο (1808), βάριο (1808) και στρόντιο (1808).
Ολόκληρη η βιομηχανία ηλεκτρικού ρεύματος του 19ου αιώνα τροφοδοτήθηκε από συσσωρευτές που σχετίζονται με τη βολταϊκή στήλη  μέχρι την εμφάνιση του δυναμό (ηλεκτρογεννήτρια) στη δεκαετία του 1870.
Πανεπιστημιακό άσυλο

Το πανεπιστημιακό ή ακαδημαϊκό άσυλο χαρακτηρίζει την ακαδημαϊκή ελευθερία στην έρευνα και διδασκαλία, καθώς και την ελεύθερη έκφραση και διακίνηση των ιδεών μέσα σε πανεπιστημιακούς χώρους.
Το πανεπιστημιακό άσυλο αναγνωρίζεται για την κατοχύρωση των ακαδημαϊκών ελευθεριών και για την προστασία του δικαιώματος στη γνώση, τη μάθηση και την εργασία όλων ανεξαιρέτως των μελών της ακαδημαϊκής κοινότητας των ιδρυμάτων και των εργαζομένων σε αυτά, έναντι οποιουδήποτε επιχειρεί να το καταλύσει. Καλύπτει όλους τους χώρους του ιδρύματος στους οποίους γίνεται εκπαίδευση και έρευνα. Οι χώροι αυτοί καθορίζονται με απόφαση και ευθύνη της Συγκλήτου για τα Πανεπιστήμια. Επιτρέπεται η επέμβαση δημόσιας δύναμης στους χώρους των ακαδημαϊκών ιδρυμάτων αυτεπάγγελτα μονο σε περιπτώσεις κακουργημάτων , εγκλημάτων κατά της ζωής και ύστερα από απόφαση του Πρυτανικού Συμβουλίου  σε οποιαδήποτε άλλη περίπτωση αρμόδιου οργάνου του Ιδρύματος και με την παρουσία εκπροσώπου της δικαστικής αρχής. Toast
Η μη επιτρεπόμενη αυτεπάγγελτη επέμβαση της αστυνομίας στην περίπτωση πλημμελημάτων (των ελαφρότερων εγκλημάτων) αφορά στο επ’ αυτοφώρω έγκλημα , δηλαδή διώκεται και τιμωρείται κανονικά αλλα η αστυνομία χρειάζεται την άδεια του Πρυτανικού Συμβουλίου για να εισέλθει ελεύθερα στο Πανεπιστήμιο
Αρμόδιο όργανο για την προσωρινή άρση του ασύλου και δότης άδειας επέμβασης δημόσιας δύναμης είναι το Πρυτανικό Συμβούλιο για τα Πανεπιστήμια και το Συμβούλιο για τα ΤΕΙ, με δικαίωμα ψήφου όλων των μελών τους. Οι παραβάτες του ακαδημαϊκού ασύλου τιμωρούνται με φυλάκιση τουλάχιστον 6 μηνών.
Στην Ελλάδα, το άσυλο προστατεύεται με το Άρθρο 3 του Νόμου 3549/2007 (ΦΕΚ Α 69/20.03.2007)
Μπάρμπορα Σποτάκοβα

Βιογραφικό

Η Μπάρμπορα Σποτάκοβα γεννήθηκε στις 30 Ιουνίου του 1981 στην πόλη Jablonec nad Nisou, στη βόρεια Βοημία. Αρχικά ήταν αθλήτρια του επτάθλου, όταν όμως πήγε για σπουδές στις Η.Π.Α άρχισε να ασχολείται αποκλειστικά με τον ακοντισμό.
Το 2006 ήταν δεύτερη στο Πανευρωπαϊκό Πρωτάθλημα του Γκέτεμποργκ με βολή στα 66μ. και 12εκ. Την επόμενη χρονιά κέρδισε το χρυσό μετάλλιο στο Παγκόσμιο Πρωτάθλημα Ανοιχτού Στίβου στην Οζάκα ρίχνοντας το ακόντιο στα 67μ. και 7 εκ.
Το 2008 στους Ολυμπιακούς Αγώνες του Πεκίνου ήταν χρυσή ολυμπιονίκης (71μ. και 42εκ). Περίπου ένα μήνα αργότερα στις 13 Σεπτεμβρίου του 2008, στον τελικό των Γκραν Πρι της IAAF (IAAF World Athletics Final) κατέρριψε το παγκόσμιο ρεκόρ, με βολή 72μ. 28 εκ.
Το 2009, στο Παγκόσμιο Πρωτάθλημα που έγινε στο Βερολίνο, ήταν δεύτερη όπως και δύο χρόνια αργότερα στο Παγκόσμιο Πρωτάθλημα στο Νταεγού.
Το 2012 στους Ολυμπιακούς Αγώνες του Λονδίνου ήταν και πάλι χρυσή ολυμπιονίκης με βολή στα 69μ. και 55 εκ.
Στο Πανευρωπαϊκό Πρωτάθλημα Ανοικτού Στίβου στη Ζυρίχη το 2014 κέρδισε το χρυσό μετάλλιο με βολή στα 64μ. και 41 εκ. Σε ευρωπαϊκό επίπεδο έχει κερδίσει και ένα χάλκινο μετάλλιο, το 2010, στο Πανευρωπαϊκό Πρωτάθλημα που έγινε στη Βαρκελώνη.
Η Σποτάκοβα έχει βραβευτεί επανειλημμένα από την τσέχικη ομοσπονδία Αθλητισμού ως η αθλήτρια της χρονιάς.
Οικογένεια Λόντου (Πάτρα)

Η οικογένεια Λόντου της Πάτρας ήταν μεγάλη οικογένεια, κυρίως διακρινόμενη στην πολιτική ζωή του τόπου.
Οι Λόντοι των Πατρών αποτελούσαν κλάδο της οικογένειας Λόντου. Ο αδελφός του Γκολφίνου Ανδρ. Λόντου εγκαταστάθηκε στην Πάτρα δημιουργώντας τον Πατρινό κλάδο, ο οποίος σύντομα πρωταγωνίστησε στην πολιτική ζωή της Πάτρας και της Ελλάδας. Τα μέλη της οικογένειας προ-επαναστατικώς διετέλεσαν πρόκριτοι της περιοχής, ενώ μυήθηκαν και στην Φιλική Εταιρεία. Κατά την Απελευθέρωση και την ίδρυση του ανεξάρτητου του Ελληνικού κράτους ανέλαβαν σημαντικές δημόσιες θέσεις, αρχικά στην Πάτρα και στη συνέχεια στην Αθήνα. Το ταφικό μνημείο της οικογένειας βρίσκεται στο Α΄ Νεκροταφείο Πατρών, δίπλα σε αυτό της οικογένειας Χαραλάμπη.
Τα μέλη αυτής συνδέθηκαν με συγγενικούς δεσμούς με τις οικογένειες: Χαραλάμπη, Στρέιτ, Μαξίμου, Γερουλάνου, Καλλιγά, κ.α.
Αρχαιολογικό Μουσείο Αρχαίας Αγοράς

εκθεσιακός χώρος

Σ' αυτό το αρχαιολογικό μουσείο στεγάζονται και εκτίθενται ευρήματα που έχουν έλθει στο φως από τις αρχαιολογικές ανασκαφές που έχουν γίνει στον αρχαιολογικό χώρο της Αρχαίας Αγοράς της Αθήνας και μόνο απ' αυτόν, που εκτείνεται δυτικά και νοτιοδυτικά του μουσείου μέχρι τον αρχαίο ναό του Ηφαίστου. Ο εκθεσιακός χώρος του Μουσείου διακρίνεται στον εσωτερικό, που περιλαμβάνει τέσσερις ενότητες-χώρους, και τον εξωτερικό αίθριο χώρο.

Εκθέματα

Στο πρώτο τμήμα της έκθεσης του μουσείου που αρχίζει από τη νότια πλευρά (προς την Ακρόπολη) εκτίθενται αγγεία, πήλινα ειδώλια, κοσμήματα, όπλα, κτερίσματα τάφων της μυκηναϊκής μέχρι και της γεωμετρικής περιόδου, δεδομένου ότι ο αρχαιολογικός χώρος της αρχαίας Αγοράς αρχικά ήταν νεκροταφείο πριν μεταφερθεί αυτό δυτικότερα, (στον έξω Κεραμεικό), και μεταβληθεί σε κέντρο εμπορικών θρησκευτικών, πολιτικών, πολιτιστικών ακόμη και αθλητικών συναθροίσεων.
Στο κεντρικό, και σπουδαιότερο, χώρο του μουσείου περιλαμβάνονται εκθέματα από την πολιτική ζωή και την εμπορική κίνηση της αρχαίας Αθήνας κατά τους κλασικούς χρόνους, όπως όστρακα εξοστρακισμού, κλεψύδρες, χάλκινες ψήφοι των αθηναϊκών δικαστηρίων, μέτρα και σταθμά της περιόδου, συλλογή νομισμάτων και διάφορα ψηφισματοφόρα ανάγλυφα.
Στον επόμενο χώρο παρουσιάζονται στον επισκέπτη μελανόμορφα και ερυθρόμορφα αγγεία γνωστών αρχαίων αγγειογράφων καθώς και διάφορα σκεύη του καθημερινού βίου. Την έκθεση του μουσείου συμπληρώνουν μαρμάρινα γλυπτά, θραύσματα επιγραφών, αγαλματίδια κ.λπ. της ρωμαϊκής, βυζαντινής και μεταβυζαντινής περιόδου που προέρχονται κυρίως από πηγάδια του γύρω χώρου. 
Τέλος στον αίθριο χώρο του ισογείου μεταξύ των κιονοστοιχιών του οικοδομήματος εκτίθενται πολύ αξιόλογα γλυπτά, βάσεις επιγραφών, βωμοί, κιονόκρανα, γλυπτά από το διάκοσμο του Ηφαιστείου, του ναού του Άρεως κλπ.
BBC Media Village

Το BBC Media Village εγκαινιάστηκε το 2004 και είναι η δεύτερη φάση της ανάπτυξης του BBC White City. Το Media Village έχει έκταση 17 στρέμματα και βρίσκεται στο δυτικό Λονδίνο.

Κτήρια

Τα δύο κύρια κτήρια για το προσωπικό είναι το Κέντρο Μετάδοσης, το οποίο στεγάζει το BBC Future Media & Technology και το BBC Programme Management Office και το Κέντρο Μέσων Ενημέρωσης, το οποίο παρέχει στέγαση σε γραφεία του BBC εκ των οποίων πολλά είναι για το διοικητικό τμήμα της εταιρείας. Επίσης, το Κέντρο Μέσων Ενημέρωσης είναι η παγκόσμια έδρα της θυγατρικής εταιρείας του BBC το BBC Worldwide.
Το Ενεργειακό Κέντρο παρέχει υπηρεσίες σε ολόκληρη την περιοχή και από το 2008 στεγάζει την ομάδα παραγωγής του Top Gear και την ομάδα του περιοδικού του Top Gear. Επίσης, στέγαζε και την εκπομπή The One Show από το 2007 μέχρι το 2013.
Τα κτήρια άνοιξαν για το κοινό το Σεπτέμβριο του 2004. Το κοινό έχει πρόσβαση στα μαγαζιά, στα μπαρ καθώς και άλλα καταστήματα λιανικής πώλησης.
Τα κτήρια σχεδιάστηκαν από τις εταιρείες Allies and Morrison και Buro Happold και χτίστηκαν από την εταιρεία Bovis Lend Lease.
Θεόφιλος Φρόνιμος

Βιογραφικά στοιχεία

Γεννήθηκε το 1892 και πολιτεύτηκε στην Κέρκυρα. Εργάστηκε ως δικηγόρος. 
Εξελέγη βουλευτής με την ΕΠΕΚ στις εκλογές του 1951. Ήταν παντρεμένος με την Έλλη και είχαν 4 παιδιά.
Πέθανε σε ηλικία 70 ετών στην Αθήνα και κηδεύτηκε στις 29 Ιουλίου 1962.
Φλογέρα

Παραγωγή του ήχου

Η φλογέρα κρατιέται λίγο λοξά, προς τα δεξιά, έτσι,ώστε όταν ο παίκτης φυσάει, ο αέρας να χτυπά στην απέναντι κόγχη του χείλους της φλογέρας και να δημιουργεί τον ήχο. Κρατιέται προς τα δεξιά, όταν ο παίκτης είναι δεξιόχειρας, με τα δάχτυλα του δεξιού χεριού (δείκτη, μέσο και παράμεσο) στο κάτω μέρος της φλογέρας και τα ίδια δάχτυλα, του αριστερού χεριού, επάνω, προς τη μεριά του στόματος. Το αντίθετο όταν ο παίκτης είναι αριστερόχειρας. Με μαλακό φύσημα η φλογέρα δίνει μια σειρά χαμηλούς φθόγγους ενώ με πιο δυνατό φύσημα και με τους ίδιους δακτυλισμούς, δίνει τους ίδιους φθόγγους μια οκτάβα υψηλότερα.
1308 Χαλλερία

Φυσικά χαρακτηριστικά

Η μέση διάμετρος της Χαλλερίας εκτιμάται σε 43,16 ± 1,4 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,0454 ± 1,4. Η Χαλλερία περιστρέφεται γύρω από τον εαυτό της μία φορά κάθε 6 ώρες και 2 λεπτά.